Cümhuriyyəti Şərqə gətirənlər (film, 2018)

Məzmunu 
Film müsəlman Şərqində ilk Cumhuriyyətin yaranmasına və mövcud olduğu 23 ayda olduqca böyük işlərə imza atmış Azərbaycan Xalq Cümhuriyyətinin tarixinə və bu intibahı Azərbaycanda reallaşdıran fədakar ziyalılara: Məhəmməd Əmin Rəsulzadəyə, Fətəli xan Xoyskiyə, Nəsib bəy Yusifbəyliyə, Əlimərdan bəy Topçubaşova və onlarla cəfakeş, məğrur Azərbaycan oğluna həsr olunub.

 Film haqqında 
1918-ci ilin may ayında ilk dəfə olaraq Qoca Şərqə Cumhuriyyət günəşi doğuldu... Bu günəşin Odlar Yurdu Azərbaycandan yayılan şəfəqləri bütün Şərqi nura bələyə - bələyə, insanlara hürriyət, xalqlara azadlıq kimi müqəddəs bir neməti gətirdi... Cəmi 23 ay mövcud olan, lakin böyük işlərə imza atan, müsəlman Şərqində ilk dəfə qadınlara səsvermə hüququ verən bu Şərq günəşinin qarşısını 71 il qara buludlar aldı... Lakin, xalqın əlindən azadlığı alınsa da, azadlıq eşqini kimsə ala bilmədi... Hürriyət günəşinin doğulduğu müqəddəs tarixdən beş il sonra dünyaya bir dahi göz açacaqdı... və o, tarixin keşməkeşlərindən keçən müstəqilliyimizin əbədiliyini təmin edəcəkdi...O, dahi lider məhz,  Heydər Əlirza oğlu Əliyev idi... Onun misilsiz xidmətləri ikinci dəfə qazanılan azadlığımızı möhkəmləndirdi və əbədiyyət  yoluna  çıxartdı...

Film 2 hissədən ibarət olmaqla ADR-in fəaliyyətini tam əhatə etməklə onun həyata keçirdiyi, dünya üçün sesasiya, Şərq üçün inanılmaz olan işlərə, tariximizin bu şanlı səhifəsinə tam aydınlıq gətirir. Təbii ki, bu yolda adları keçən fədakar ziyalılarımızın - Məhəmməd Əmin Rəsulzadənin, Fətəli xan Xoyskinin, Nəsib bəy Yusifbəylinin, Mustafa bəy Topçubaşovun, Səməd bəy Mehmandarovun, Əliağa Şıxlinskinin, Məmmədhəsən Hacınskinin, Xəlil bəy Xasməmmədovun, Ceyhun bəy Hacıbəylinin, Rəfibəylilərin və onlarla başqalarının fəaliyyəti ön plana çəkilib, onların fədakar işləri barədə danışılacaq. ADR-in fəaliyyətini əks etdirən  bəzi tarixi faktların filmdə bədii-qurulmuş səhnələrin köməkliyi sayəsində tamaşaçıya təqdim edilir. Bir sözlə, bu ekran əsərində AXC-nin yaranmasından süqutuna qədər olan tarix xronoloji ardıcıllıqla təqdim edilir. ADR-in süqutundan sonrakı hadisələr də diqqət mərkəzində saxlanılıb.  Milli hökumətin fəaliyyət göstərdiyi tarixi yerlər filmin süjet xəttinin əsasını təşkil edir. Ən başlıcası isə illər sonra əldə edilən müstəqillik və Azərbaycan xalqının böyük oğlu dahi Heydər Əliyev tərəfindən ADR-in ucaltdığı bayrağın yenidən qaldırılması, müasir Azərbaycan və Ulu öndərin xidmətləri sayəsində müstəqilliyimizin əbədiliyinin təmin edilməsi, eləcə də Azərbaycan Prezidenti İlham Əliyev Azərbaycanın Bayraq meydanında ən uclarda qərar tutan bayrağını ucaltması ilə filmi yekunlaşır.

 Filmin heyəti 

 Filmin üzərində işləyənlər 
Ssenari müəllifi: Eldar İsgəndərzadə
Rejissor: Vasif Məmmədzadə
Operatorlar: Manaf Quliyev, Emin Rəhimov
Montaj rejissoru: Elşad Rasimoğlu
Səs rejissoru: Yaşar Əliyev
Filmi səsləndirdi: Səməd Hətəmov
Proqramın rəhbəri: Natiq Abdullayev
Filmin prodüserləri: Kamil Muradov, Əlağa Əliyev

 Filmdə çəkilənlər 
Firdovsiyyə Əhmədova — tarixçi alim
Solmaz Rüstəmova-Tohidi — tarix elmləri doktoru
Aydın Balayev — tarix elmləri doktoru
Kərəm Məmmədov — tarixçi alim
Sədi Mirseyibli — İstiqlal muzeyinin əməkdaşı

 Bədii səhnələrdə 
Səməd Hətəmov
Vasif Məmmədzadə
Orxan Xəlilov

 Xarici keçidlər 
 İzlə (I film)
 İzlə (II film)

Kateqoriya:2018-ci ilin Azərbaycan filmləri
Kateqoriya:Tammetrajlı sənədli televiziya filmləri
Kateqoriya:Azərbaycan Xalq Cümhuriyyəti haqqında filmlər